cyanic-selkie/wikianc huggingface dataset:
Toussaint L’Ouverture
Frigjøringsanfører
I 1793 allierte l'Ouverture seg med Spania, som holdt den østlige delen av øya Hispaniola som Haiti ligger på (nå Den dominikanske republikk). Spania var da i krig med Frankrike, i en del av den franske revolusjonskrig. Senere samme år invaderte også Storbritannia Saint-Domingue og besatte kystene.
Senere hendelser
Mange år senere under Napoléons eksil på Saint Helena ble han spurt han om det overgrep som l'Ouverture ble utsatt for. Han skal ha svart «Hva skulle døden for en elendig neger bety for meg?»
L'Ouvertures død innebar imidlertid ikke slutten for frigjøringskampen. Den 1. januar 1804 utropte Jean-Jacques Dessalines den nye staten Haitis selvstendighet. Samtidig solgte Napoleon andre besittelser i Amerika.
St. Andreaslogen St. Eystein
St. Andreaslogen St. Eystein er en St. Andreasloge (St. Andreasloge nr. 3) i Den Norske Frimurerorden som ble innviet den 14. juli 1902 i Trondhjem. Logen var ved grunnleggelsen underlagt Den Norske Store Landsloge. Den 31. mai 1915 ble den underlagt Trondhjems Provincialloge.
En filialforening av St. Andreaslogen Oscar til den flammende Stjerne ble innviet den 2. mai 1896. Den hadde rett til å foreta innvielser i IV/V º.
Filialforeningen ble opphøyd til selvstendig loge i 1902.
Vjeranika Tsapkala
Vjeranika Valjerjewna Tsapkala (belarusisk: Вераніка Валер’еўна Цапкала, russisk: Вероника Валерьевна Цепкало, Veronika Valerjevna Tsepkalo ) (født 7. september 1972) er en partiløs belarusisk borgerrettsforkjemper.
Tsapkala ble født 7. september 1976 i Mahiljow. Hun gikk ut fra fakultet for internasjonale forbindelser ved Belarus' statlige universitet i 1998. Hun studerte videre ved den statlige handelshøyskole fra 2004 til 2006. Tsapkala er gift med Valjeryj Tsapkala, IT-rådgiver og kandidat ved presidentvalget i 2020. Paret har to barn. Under valgkampen støttet hun sin mann som imidlertid ble arrestert samme år. Sammen med Svjatlana Tsikhanowskaja støttet hun deretter Maryja Kaljesnikavas kandidatur ved presidentvalget. Sammen ble de tre kvinnene symbolet på en samling av opposisjonen i landet. Inntil Tsapkala måtte flykte fra landet, arbeidet hun for Microsoft i Belarus.
Tsapkala er leder for Belarus' kvinneforbund som støtter kvinnelige, politiske fanger og deres barn. Hun ble sammen med Tsikhanowskaja og Kaljesnikava tildelt Karlsprisen for 2022.
Rijeka
Rijeka (italiensk Fiume) ved Kvarnerbukten i Adriaterhavet er Kroatias største havneby med blant annet skipsverft, rederier, oljeraffineri, petrokjemisk industri, tobakksfabrikker og et viktig trafikknutepunkt. Byen har også havnefunksjoner for innlandsstatene Ungarn og Østerrike. Elven Rječina, som flyter gjennom byen, har gitt byen dens navn.
Rijeka er administrativt sentrum for Primorje-Gorski Kotar fylke (Primorsko-goranska županija) og romersk-katolsk erkebispesete. Universitetet i byen ble grunnlagt i 1632. hadde innbyggere per.
Skiftende nasjonalitet
Gjennom tidene har byen hatt stadig skiftende herskere, og dette gjenspeiler seg i et mangfold av kulturhistoriske monumenter. Fra 1471 var Rijeka østerriksk, og ble ungarsk selvstyrt område i 1871. Ungarn mistet byen ved fredsavtalen i Trianon i 1920. Den ble først okkupert av irregulære italienske arditi-tropper under kommando av Gabriele D'Annunzio, som styrte byen og området rundt fram til 29. desember 1920, et slags stattholderskap under navnet Reggenza Italiana del Carnaro. Imidlertid ble hans syret ikke godkjent av italienske myndigheter som til slutt angrep og bombarderte byen fram til D'Annunzios kapitulasjon.
Etter er par år som fristad (fra 1. januar 1921 til 24. januar 1924) var Rijeka italiensk 1924–1945, siden 1945 administrert av og i 1947 formelt underlagt Jugoslavia ved fredsavtalen i Paris.
Severdigheter
På byens høyeste topp ligger Trsat-festningen, som i middelalderen var sete for den mektige kroatiske adelsslekt frankopanerne. 561 trappetrinn fører fra byens sentrum, forbi kirken Sveta Marija, opp til festningen. Kirken er en endestasjon for pilegrimer fra mange land som kommer for å se maleriet Marija av Trsat.
Byen har mange andre severdigheter, blant annet den store barokkirken Sveti Vid (St Vitus-katedralen), som ble bygget i midten av 1600-tallet.
Personer fra Rijeka
Psykologen Mihaly Csikszentmihalyi (1934–2021) var født i Rijeka.
Dawson County (Texas)
Dawson County er et fylke i den amerikanske delstaten Texas. Det grenser mot Lynn County i nord, Borden County i øst, Martin County i sør, Gaines County i vest og mot Terry County i nordvest.
Dawson Countys totale areal er 2 336 km² hvorav 0 km² er vann. I 2000 hadde fylket 14 985 innbyggere og administrasjonssenteret ligger i byen Lamesa. Fylket har fått sitt navn etter soldaten Nicholas Mosby Dawson.
Vise fra Odalen
«Vise fra Odalen» er et skillingstrykk som Alf Prøysen samlet inn til sin visespalte i bladet «Magasinet for Alle» på 1950-tallet. Forfatteren er ukjent. Visa er også gjengitt i De gamle visene med Alf Prøysen.
Teksten
1.Med pennen vil jeg føre frem en sang, skjønt stilen dårlig er og uten klang, kun vemod, sorg, bedrøvelse jeg når, og gleden viker fra meg hvor jeg går.
2.Å narre meg det gikk på samme vis som det gikk Eva ut i paradis, jo mere hun den skjønne plante så, dess mere fikk hun dertil attrå.
3.Redd var jeg ei for falskhet eller svik, jeg hadde aldri sådant tenkt meg dig, du var utrøstelig hver gang jeg gikk og når jeg kom sto gleden i ditt blikk.
4.Tenk falske venn hvor titt du dette kvad at aldri jeg foruten deg bliver glad, men gleden din er dans og svermeri når tiden kommer straks det er forbi.
5.Ingen purpur jeg på kinnet så men ditt skjønne hår og dine øyne blå, dertil du smigret med en munn så fin du narre kan så mangen yngling blind.
6.Når jeg om dagen så ditt ansikt blid jeg drømte også titt ved nattetid, du minnet meg om varig kjærlighet som giver mannen velstand, fryd og fred.
7.Utrekk din hånd, tørk sorgens tåre av og la dem ikke følge meg i grav, men skal det skje alt for din dyre ed, som du meg svor, tenk på din evighet.
8.Sitt nå i gleden med din nye venn mens jeg i sorgen sliter tiden hen, men la kun sorgen blive meg til lønn, Herre styrk mitt sinn og hør min bønn.
9.Når det meg første gangen ble bekjent at du i sinn og tanker var omvendt, fra meg og til en annen som du så du frydet deg som Dalila derpå.
10.Da hun fikk Samson fanget i sitt nett hun ilte da med gledens raske skritt, til den som hennes lønn vel delte ut, men det er kun vår vise, gode Gud.
11.Så lenge som en åre i meg slår jeg glemmer ei den første av de år, som jeg beslumret i din søte favn du lovet meg ditt liv til dødens land.
12.Er det din lønn du meg isteden ga å åpne meg en altfor tidlig grav, når du for dommen føres frem for Gud hva vil du svare da du frekke brud.
13.O, var jeg ånd og hadde vinger på jeg skulle flyve til det siste strå, som vokser opp, jeg ville rope der: O vokt deg venn, for falske kvinner her.
14.Til sist av hjertet jeg tilgiver deg for all den sorg og falskhet imot meg, og lev så vel med den som du har kjær Gud vet om vi her nede sees mer.
15.Ransak nå selv, du falske pikelill, hva tar du her i fra og legger til, nei sannhet er det alt hva jeg har sagt nå stanser pennen hånden bliver matt
Carll Cneut
I 2009 ble bildeboka Eén miljoen vlinders utgitt på norsk under tittelen En million sommerfugler. Boka er skrevet av Edward van de Vendel og illustrert av Carll Cneut.
Fana kommune
Fana kommune er en tidligere kommune i Hordaland fylke, som ble innlemmet i Bergen den 1. januar 1972. Fana etablerte sitt første herredshus i 1906 på Midtun. Kommunen omfattet ved innlemmelsen 210,35 km² (av dette 11,28 km² ferskvann) og 44 402 innbyggere. Den var da en av landets mest folkerike og velstående kommuner. Lokalavisen Fanaposten dekker det meste av den tidligere kommunen.
Til Fana hørte de nåværende bydelene Fana og Ytrebygda, samt Bønes, som nå hører til Fyllingsdalen bydel, og områdene Fantoft, Minde og Nattland, som nå hører til Årstad bydel. Fana kommune inkluderte tidligere også Fyllingsdalen (12,5 km²), som ble solgt til Bergen for 1,5 millioner kroner den 12. august 1955. Hele den sørlige halvparten av nåværende Bergen kommune tilhørte dermed opprinnelig Fana, og har i dag ca. 100 000 innbyggere (2010).
Fanfarekorps
Besetningsmodellen er spesielt utbredt i Nederland og Belgia, men finnes også i Norge. I besetningens opphavsland, Nederland, var fanfarekorps opprinnelig typiske marsjkorps, men i dag har flere av dem utviklet seg til fullverdige konsertorkestre. Fanfarekorps og janitsjarkorps, omtales ofte sammen med brassband som HaFaBra, (nederlandsk Harmonie, Fanfare, Brass).
I Nederland finnes det over 2000 fanfare- og janitsjarkorps, og det er også laget film med handling fra fanfareverdenen. (Bert Hanstra, Fanfare, 1958)
Typisk for fanfareorkestre er at de har flere flygelhorn, et relativt ukjent instrument for mange. Instrumentet, som skal være utviklet av Adolphe Sax eller Michael Saurle (herom strides de lærde), kan ved første øyekast ligne på en trompet, men har en myk og varm klang i kontrast mot trompetens hardere, skarpe klang. Blant komponister som har gjort seg bemerket for sine verker for fanfarekorps kan nevnes Rob Goorhuis, Jan van der Roost, Norbert Nozy og Henk Badings.
Diamond League 2017
Diamond League 2017 er den åttende sesongen av friidrettsserien Diamond League, som arrangeres av IAAF.
Første stevne var Qatar Athletic Super Grand Prix i Doha 5. mai, og finalestevnene er Weltklasse Zurich 24. august og Mémorial Van Damme i Brussel 1. september.
Et nytt poengsystem ble innført i 2017. De åtte beste i hver øvelse i hvert Diamond League-stevne får poeng (8–7–6–5–4–3–2–1), gjennom de 12 første stevnene. Men, i motsetning til tidligere år brukes disse poengene kun til å bestemme hvilke utøvere som blir kvalifisert for finalen, som arrangeres i enten Zürich eller Brussel. Utøveren som vinner en øvelse i finalen vinner denne øvelsen i Diamond League for sesongen, og pengepremiene fordeles også utelukkende ut ifra resultatene i finalen.
EM i roing 1969
EM i roing 1969 (europamesterskapet i roing) ble arrangert i Klagenfurt i Østerrike i 1969.
Josh O’Connor
Josh O'Connor er en britisk skuespiller. Han er mest kjent for rollen som Johnny Saxby i filmen God's Own Country fra 2017, skrevet og regissert av Francis Lee, som han vant pris som beste skuespiller for på den uavhengige britiske filmfestivalen (British Independent Film Award).
Utdannelse
O'Connor ble født i Cheltenham. Han studerte ved Bristol Old Vic Theatre School, og var ferdig i 2011.
Skuespillerkarriere
I 2012 spilte O'Connor i Lewis. I 2015 spilte han Rich i spillefilmen The Program, regissert av Stephen Frears. Året etter fikk han rollen som Donaghy i Florence Foster Jenkins, der han spilte mot Meryl Streep og Hugh Grant.
I 2017 fikk han hovedrollen som Johnny Saxby i den britiske spillefilmen God's Own Country, skrevet og regissert av Francis Lee. Filmen hadde premiere på Sundance filmfestival 23. januar 2017.
Han har vært med i flere teateroppsetninger med 'the Royal Shakespeare Company' i The Shoemaker's Holiday og Oppenheimer, på the Donmar Warehouse i Versailles og på Southwark Playhouse i Farrahut North.
Henry Howard Molyneux Herbert
Henry Howard Molyneux Herbert, 4. jarl av Carnarvon, (født 24. juni 1831, død 29. juni 1890), også kjent som lord Porchester, var en britisk politiker og et ledende medlem av det konservative parti. Han var eldre bror av filosofen Auberon Herbert og far til George Herbert og Audrey Herbert.
Liv og virke
Herbert ble jarl av Carnarvon da hans far Henry John George Herbert døde i 1849. Etter at han tok sin akademiske grad ved fakultetet Christ Church på University of Oxford, begynte han å spille en fremtredende rolle i overhuset. Han var understatssekretær for koloniene i 1858 og statssekretær for koloniene i 1866. Han introduserte det britiske nordamerikanske vedtaket som gav Canada selvstyre i 1867. Senere samme år trakk han seg over Benjamin Disraelis reformlov sammen med Robert Arthur Talbot Gascoyne-Cecil og Jonathan Peel.
Han var tilbake som kolonisekretær i 1874 og satte i gang med å innføre selvstyre for Kappkolonien på samme måte som han hadde gjort for Canada. Han tok for seg konseptet imperialisme i Afrika ved mange anledninger mens han hadde embetet. Han trakk seg i 1878 i opposisjon til Disraelis politikk i det østlige spørsmål, men da hans parti returnerte til makten i 1885, ble han Irlands stattholder. Hans korte periode i posten, kjent for en konflikt i et samvittighetsspørsmål mellom ham og Charles Stewart Parnell som hadde med hans forhandlinger med sistnevnte ovenfor hjemmestyre, ble avsluttet av enda en for tidlig oppsigelse. Han returnerte aldri til embetet.
EUs felles landbrukspolitikk
EUs felles landbrukspolitikk (engelsk: Common Agricultural Policy, CAP) er et politikkområde i EU der myndigheten er delt mellom EU og medlemslandene. Den felles landbrukspolitikk ble iverksatt i 1962 og har gjennomgått flere reformer. Politikkområdets andel av EUs budsjett har falt jevnt, fra 70 % i 1985 til 30 % til landbruket og 9 % til landdistriktene i 2020. Forslaget til nytt langtidsbudsjett for perioden 2021–2027 bygget videre på en deling av den totale støtten, med ca 75 % i direkte bidrag og 25 % til landdistriktene.
Historie
En felles landbrukspolitikk ble foreslått av Europakommisjonen i 1960, hensikten var å samordne de seks opprinnelige EU-landenes politikk på området så man kunne få en fri flyt av landbruksvarer innen unionen. Bøndenes organisasjoner og spesielt Frankrike ønsket en sterk statlig kontroll med landbrukssektoren.
Formålet var opprinnelig å øke produktiviteten i landbruket, sikre tilbudet av landbruksprodukter til fornuftige priser, sikre levestandarden for bøndene og stabilisere prisen på landbruksprodukter. Gjennom jordbrukspolitikken ble det gitt subsidier til bøndene som ga dem incentiver til å produsere mer, så vel som til restrukturering av jordbrukssektoren. På 1980-tallet opplevde EU store overproduksjonsproblemer for mange viktige landbruksprodukter. I 2013 ble det gjennomført en omfattende reform av Den felles jordbrukspolitikken (CAP).
Formål
Målet for CAP er etter Lisboa-traktaten definert artikkel 39 i Traktaten om Den europeiske unions virkemåte (TEUV):
Landbrukspolitikken er felles for alle medlemslandene i EU. Den styres og finansieres på EU-plan av midler fra EUs budsjett.
Funksjonsmåte
CAP innebærer blant annet at
De fleste beslutninger om landbruket treffes etter den alminnelig lovgivningsprosedyre (TEUV artikkel 42, avsnitt. 1 og 43, avsnitt. 2).
Finansiering
Den felles landbrukspolitikk finansieres av
Betalingene administreres på nasjonalt nivå, og hvert land offentliggjør utbetalingene i samsvar med EUs krav.
Visen om Kristian og Dagny
«Visen om Kristian og Dagny» er et skillingstrykk som ble samlet inn av Alf Prøysen på 1950-tallet, til en visespalte i bladet Magasinet for alle. Visen er også gjengitt i boken De gamle visene med Alf Prøysen.
Teksten
1.Skjønn Dagny ved sin faders side hviler men på øyet fikk hun dog ei blund, hun tenkte på den venn hun hadde kjærest og på ham hun ikke kunne få.
2.Da Dagny merket faderen var sovnet listet hun seg sakte, stille opp, ut i skogen til den venn hun elsket, og til ham hun ikke kunne få.
4.Da Dagny så sin faders bitre vrede, sank hun ydmykt på sitt unge kne, fader, fader spar mitt unge hjerte, fader, fader spar mitt unge liv.
5.Men faderen ville intet høre og fra beltet dro han opp en dolk, støtte den i Dagnys unge hjerte derpå i sitt gamle bryst.
6.Da blodet så begynte å flyte og hun i sin siste time stred, løftet hun sitt blikk mot ham hun elsket og mot ham hun ikke kunne få.
7.Kristian, Kristian hvis du har meg elsket, Kristian, Kristian hvis du har meg kjær, så begrav meg her på dette skjønne sted thi nu flyter jeg ut i mitt blod.
8.Og Kristian han begravet Dagny og plantede på graven liljer tre, straks der foldet ut seg blader grønne uskyldsblader som i hennes sjel.
9.Når våren så begynner å komme drypper der en blodsdrypp fra hvert blad, og fra skogen lyder der en stemme: Fader, fader spar mitt unge liv.
Øyelidelse
Dette er en (ufullstendig) liste over lidelser og sykdommer i øyet hos mennesket.
Verdens helseorganisasjon publiserer en klassifisering av kjente sykdommer og skader, kjent under navnet International Statistical Classification of Diseases og Related Health Problems eller ICD-10. Denne listen bruker denne klassifiseringen.
World of Wisdom
World of Wisdom er et musikkalbum med Jannicke, som ble utgitt i 1992.
Lama
Lama (Lama glama) er et søramerikansk kameldyr som tilhører slekten lamaer. Moderne studier med mtDNA antyder at lamoidene ble domestisert for mellom 7 000 og 6 000 år siden, (alpakka fra vikunja og lama fra guanako).
Beskrivelse
Lamaen har store øyne og ører, en lang og tynn hals, og lange slanke bein. De har lang og ull-liknende pels i ulike fargekombinasjoner. Lamaen blir normalt omkring 110-120 cm i skulderhøyde, av og til opp mot 130 cm, og vekten er normalt 120-150 kg hos voksne individer. Dyr på opp mot 200 kg er kjent.
Tennene til en lama vokser hele livet. Som husdyr trenger den derfor strukturfôr. En lama spiser omtrent alt. Lamaen er en drøvtygger.
Atferd
Lamaene er utprega flokkdyr, der kjønnene omtales med lignende benevnelser som hestedyrene, hannen som hingst, hunnen som hoppe, og ungen som føll. Lamaen går drektig i om lag 11 måneder, men kan trekke det ut. De fleste fødsler i en normal flokk vil foregå på dagtid. Føllet veier mellom 10 og 15 kg når det blir født. Det dier i ca. 4–5 måneder og er fullvokst i 2–3-årsalderen.
Lamaen er kjent for å spytte, men gjør det bare når det føler seg redd eller truet. Når en lama er fullvoksen i treårsalderen kan den bære opptil 40–50 kg på ryggen. Når den er godt trent kan den gå flere mil per dag.
Lamaen er et utmerka dyr til å holde kulturlandsskapet vedlike. Kjøttet er magert og proteinrikt. Ulla kan klippes hvert annet år.
Det er gjort tildels vellykkede eksperimenter med å slippe lamaer sammen med saueflokker på beite, også i Norge. Lamaene har et sterkt forsvar og lykkes ofte med å forsvare flokken mot ulike rovpattedyr.
James Anthony Froude
James Anthony Froude (født 23. april 1818, død 20. oktober 1894) var en engelsk historiker. Han var bror til den anglo–katolske polemikeren Richard Hurrell Froude og William Froude, ingeniøren og marinearkitekten.
Liv og virke
Froude stod den anglokatolske strømningen meget nær men kom etterhvert frem til et rasjonalistisk standpunkt som han la for dagen i romanen Nemesis of faith (1849), et arbeide som vakte megen oppmerksomhet.
Froude viet seg så til historisk forfettarskap og journalistikk (blant annet som redaktør for Fraser's Magazine, 1860-74). Han er framfor alt interessert av det personlige momentet i historien: hendelseforløpet ter seg for ham som et drama; han skriver en utmerket, klar og livfull stil, men hans arbeider skjemmes av ukorrekte detaljopplysninger og visse ensidigheter i oppfatningen (framfor alt hans antiklerikale innstilling).
Froude turde rallerede å ha blitt slått av Thomas Carlyles skrifter. Etter at han i 1849 hadde gjort dennes personlige bekjentskap, oppstod etterhvert et varmt vennskap mellom dem. Carlyle overlot sine litterære etterlatenskaper i Froudes hender men uten å gi klare direktiv hvordan han skulle gå frem med dem. Froude anså seg å følge Carlyles eget ønske da han utgav dennes Reminiscences og Letters and Memorials of Jane Welsh Carlyle. Dette, likesom den utilslørte fremstilling av fremstilningen av Carlyles ekteskap og hjemmeliv i den biografi over Carlyle som Froude samtidig utgav, pådro seg meget klander for bristende diskresjon og pietet mot vennens minne, likesom også beskyldninger for uvarlig bruk av kildene.
Joachim Grieg
Joachim Grieg (født 19. desember 1849 i Bergen, død 7. desember 1932) var en norsk skipsmegler og konservativ politiker.
Han var tremenning av komponisten Edvard Grieg og svoger av kjøpmann Kristofer Lehmkuhl. Joachim Grieg ble skipskaptein i 1874, og deltok som fører av DS «Vøringen» som var forskningsfartøy for Den norske Nordhavsekspedisjon 1876–78. Den 1. januar 1884 grunnla han sin egen skipsmegler- og frakteforretning i Bergen. Da broren Halfdan trådte inn i 1920, fikk den navnet Joachim Grieg & Co. I 1898 opprettet han en filial i Kristiania.
Grieg var fra 1886 medlem av Bergen bystyre, og var med i styret for Den Nationale Scene. Han hadde også verv i Harmonien. I 1919 kjøpte han Troldhaugen av Edvard Griegs enke, Nina Grieg, og i 1925 overdro han eiendommen til Fana kommune.
Griegfjellet på Svalbard er oppkalt etter Joachim Grieg.
Utmerkelser
Grieg var portugisisk visekonsul fra 1882. Han var ridder av 1. klasse av St. Olavs Orden.
Kjellaug Lerheim
Kjellaug Lerheim (født 23. juni 1926 i Langevåg i Sula, død 20. mars 2020) var en norsk sykepleier, pedagog og forsker. Hun var rektor ved Norges Høyere Sykepleieskole fra 1979 til 1985.
Hun ble uteksaminert fra Røde Kors Sykepleieskole i 1955 og jobbet de påfølgende tre årene ved Røde Kors klinikk, før hun begynte som sykepleielærer ved Røde Kors Sykepleieskole. Senere studerte hun ved Norges Høyere Sykepleierskole, hvor hun senere arbeidet som lektor og rektor, og ved Columbia University, og tok pedagogisk embetseksamen ved Universitetet i Oslo.
Hun var en av initiativtagerne til opprettelsen av Institutt for sykepleievitenskap ved Universitetet i Oslo i 1985, og ble instituttets første bestyrer. Slik var Lerheim sentral i etableringen av sykepleie som et forskningsbasert fag i norsk høyere utdanning. Hun publiserte flere forskningsartikler og lærebøker. Lerheim hadde en rekke tillitsverv, blant annet i Norges Røde Kors og Norsk Sykepleierforbund, og var med på å stifte Workgroup for European Nurse Researchers i 1978. Hun var bosatt i Bærum fram til hun døde i 2020 og er gravlagt ved Langevåg kirke. Kjellaug Lerheim var søster av Magne Lerheim.
Yi
Yi kan bety:
Nile City 105,6
NileCity 105,6 er en svensk komiserie i seks episoder som gikk på SVT i 1995. Serien handler om Percy Nilegård (Johan Rheborg) som forsøker å drive en radiokanal i to rom på Katarina brannstasjon, leid ut av brannsjefen Greger (Robert Gustafsson). I studio har radioprateren Glenn Killing (Henrik Schyffert) mange spennende gjester. I serien får man også følge brannmennene i bar overkropp, som jobber for Greger: (Pontus Gårdinger, Karl Dyall, Per Graffman m.fl.). Dessuten inneholder den mange småklipp og parodier på kjente musikere. Bortsett fra Killing har radiokanalen mange andre medarbeidere, for eksempel Farbror Barbro. Den ble regissert av Walter Söderlund og produsert av Tommy Bennwik.
Båtalen
Båtalen er en gammel lengdemålsehet som har vært brukt i Norge. Den svarer til 21 norske tommer eller 54,92445 cm, etter den dansk norske alna, men båtalna er inndelt i 20 tommer a 2,7462 cm. Det finnes i hvert fall 2 gamle stikker med denne inndelinga og den dansk/norske alna. Måleenheten båtalen er utgangspunktet ved byggingen av tradisjonelle norske båttyper som oselvere og geitbåter. Også eldre nordlandsbåter er bygd på båtalna, i tillegg til jektene.
Litteraturåret 1849
Litteraturåret 1849 er en oversikt over utgivelser, hendelser, prisvinnere og avdøde personer med tilknytning til litteratur i 1849.
Jugoslavia under Vinter-OL 1992
Jugoslavia under Vinter-OL 1992. Tjuefem sportsutøvere, tjueto menn og tre kvinner fra Jugoslavia deltok i seks sporter, aking, alpint, bobsleigh, langrenn, hurtigløp på skøyter og  skiskyting under Vinter-OL 1992 i Albertville i Frankrike. Jugoslavia vant ikke noen medaljer, beste plassering var en nittendeplass i skiskyting 4 x 7,5 km stafett for menn.
GMC-gruppen
GMC-gruppen er et selskap innen eiendomsutvikling og offshore, maritim virksomhet og shippingtjenester. Selskapet har hovedkontor i Stavanger.
Historikk
GMC ble etablert i 1973, av Gunnar Magne Christensen sr., Tor-Jan Christensen, Lars Einar Østerbø og Roald Rygh, som en leverandør innen teknisk service for skip og annen oljerelatert aktivitet. Konsernet består i dag av en rekke selskaper under morselskapet GMC Holding AS som leverer multidisipline tjenester og produkter til marine- og offshoreindustrien. GMC-gruppen består av GMC Holding og åtte datterselskaper, rangert på grunnlag av omsetning:
GMC har baser på Kalhammaren, Buøy og Mekjarvik, samt avdelingskontor i Haugesund og Kristiansund. Konsernet har fasiliteter som innbefatter to tørrdokker, dypvannskaianlegg, stor krankapasitet og ISPS-områder.
GMC Produkt AS ble i 2010 solgt til James Fisher plc.
Skanderborg kommune (1970–2006)
Skanderborg kommune er en tidligere kommune i Århus amt i Danmark. Den ble opprettet ved Kommunalreformen (1970) fra 1. april 1970 og eksisterte til den ble lagt sammen med Galten kommune, Hørning kommune og Ry kommune fra 1. januar 2007 til den nye Skanderborg kommune i forbindelse med Kommunalreformen (2007).
Conrad Bonnevie-Svendsen
Han var sønn av døveprest Conrad Svendsen og døvelærer Hanne Bonnevie samt dattersønn av skoledirektør og statsråd Jacob Aall Bonnevie. Han vokste opp på Hjemmet for Døve, som faren hadde grunnlagt, og lærte tidlig tegnspråk. Etter artium i 1916 var han husfar og lærer på hjemmet, og tok teologisk embedseksamen i 1920 og praktikum i 1921. Han giftet seg i 1921 med Marit Lien, datter av ingeniør og verkseier Simen Johnsen Lien. I 1933 overtok Bonnevie-Svendsen farens stilling som hovedprest for døve i Norge, en stilling han skjøttet frem til han avgikk med pensjon i 1968.
Bonnevie-Svendsen spilte en sentral rolle i det kirkelige motstandsarbeidet under okkupasjonen. Han var kirkens medlem i Koordinasjonskomiteen. Våren 1945 måtte han flykte til Sverige. . Etter frigjøringen var Bonnevie-Svendsen konsultativ statsråd for kirkesaker i Kirke- og undervisningsdepartementet i samlingsregjeringen fra 25. juni til 5. november 1945 som representant for Hjemmefronten. I 1945 stiftet han også Menighetspleienes Landsforbund. Sammen med prost Henrik Hauge etablerte han Kirkens Nødhjelp i 1947 som en aksjon for nødstedte i Tyskland. I 1960 ble Kirkens Nødhjelp skilt ut fra Menighetspleienes Landsforbund som egen selvstendig organisasjon. Bonnevie-Svendsen var formann i Kirkens Nødhjelps styre i 32 år sammenhengende frem til 1979. Han var også høyt rangert frimurer og visepresident i Rotary International fra 1949 til 1950.
Han ble kreert til teologisk æresdoktor ved Christian-Albrechts-Universität zu Kiel i 1952 og utnevnt til kommandør med stjerne av St. Olavs Orden i 1958. Bonnevie-Svendsenbreen i Dronning Maud Land er oppkalt etter ham.
Haider Nawzad
Haider Nawzad (født 20. april 1983) er en irakisk roer. Han representerte Irak under Sommer-OL 2008 i Beijing, der han ble nummer 14 i dobbelsculler.
Çağ universitet
Çağ University (Çağ betyr epoke) er et privat, ideelt (tyrkisk: vakıf) universitet i provinsen Mersin, Tyrkia. Det ble offisielt opprettet 9. juli 1997 av Baydoğan utdanninsstiftelse (Baydoğan Eğitim Vakfı) i Adana. Det befinner seg ved stamveien D.400 nær Yenice, 22 km vest for Adana, 18 km øst for Tarsus og 45 km øst for Mersin. Mesteparten av elevene er fra Adana.
Det finnes nå to universiteter til i Mersinprovinsen, Mersin universitet er et offentlig universitet og Toros universitet er et annet privat universitet.
Akademiske enheter
Universitetet er inndelt på følgende måte:
Det finnes også en yrkesrettet skole med 9 fagkretser, en engelsk forberedende skole og et institutt for samfunnsvitenskap.
Dajti
Dajti (albansk: Dajt eller Dajti) er et fjell i sentrale områder av Albania, like ved hovedstaden Tirana. Den høyeste toppen er 1 613 moh. Om vinteren er fjellet ofte dekket av snø, og er et populært sted for albanere som sjelden ser snøfall. Fjellet er en del av fjellkjeden Kruja, som strekker seg fra Shkodër i nord og litt forbi Tirana i sør.
Rettssosiologi
Rettssosiologiens fokus er retten, de rettslige institusjonene og rettslig adferd, som stor grad studeres med samfunnsvitenskapelige metoder. Rettssosiologien studerer rettssystemets funksjon i samfunnet, herunder rettssystemets innvirkning på samfunnsforholdene og omvendt; samfunnsforholdenes innvirkning på rettssystemet. Sentrale spørsmål i faget er f.eks. om lovgivningen virker etter sin hensikt. Lovgivningen kan også ha andre utilsiktede eller uønskede virkninger som ikke lovgiver var oppmerksom på eller ikke la tilstrekkelig vekt på da loven ble vedtatt. Også denne siden av lovgivningsvirksomheten er rettssosiologien opptatt av. Faget trekker veksler på sosiologi, og i mindre grad også på andre samfunnsvitenskaper som sosialantropologi, statsvitenskap, samfunnspolitikk, kriminologi, psykologi og samfunnsøkonomi, og i tillegg på andre tverrfaglige forskningsområder som rettsfilosofi (rettsteori) og rettshistorie.
Det er lange tradisjoner for rettssosiologiske undersøkelser i Norge, blant annet Vilhelm Auberts forskning som inkluderer undersøkelser både om den samiske befolkningen i Nord-Norge, sosial ulikhet og straffens funksjon.
Rettssosiologi inngår i det juridiske studiet i Norge og andre land, og blir i denne sammenhengen kalt et «perspektivfag», dvs. et fag som skal gi jurister et tverrfaglig perspektiv på eget fag. Organisatorisk er faget normalt lagt til juridiske fakulteter. Ved f.eks. Universitetet i Oslo finner man ansatte med rettssosiologi som forskningsområde ved flere institutter ved Det juridiske fakultet.
Ferjesambandet Halsa–Kanestraum
Halsa–Kanestraum er et ferjesamband over Halsafjorden mellom Halsa i Heim og Kanestraum i Tingvoll på europavei 39 i Trøndelag og Møre og Romsdal. Overfartstiden er ca. 20 minutter og lengden er 5.4 km. Ferja går 1–3 ganger i timen, hele døgnet, i hver retning. Sambandet trafikkeres av de tre ferjene MF «Korsfjord», MF «Romsdalsfjord» og MF «Moldefjord» fra rederiet Fjord1 ASA. De tre ferjene tar alle 129 personbilenheter (PBE), kontra de tidligere ferjene MF «Rauma» som tok 87 personbiler, MF «Romsdal» som tok 87 personbiler og MF «Eresfjord» som tok 120 personbiler. MF «Lifjord» er reserveferje. Sambandet er det 15. mest trafikkerte i Norge og hadde i 2014 et gjennomsnitt på 1 110 kjøretøyer i døgnet.
En bru på 2-3 km over Halsafjorden planlegges for vei E39. Dybden er omtrent 490 meter, så et tårn på flytende fundament planlegges.
Historikk
Etter spede forsøk på ferjetrafikk oppunder Annen verdenskrig, så ble det fra begynnelsen av 1960-årene regularitet på forbindelsen mellom Halsa og Kanestraum. En viktig forutsetning var etableringen av kystriksveien mellom Trondheim og Kristiansund, den senere.
Reggie Walker
Reginald Edgar «Reggie» Walker (født 16. mars 1889 i Natal, død 5. november 1951) var en sørafrikansk friidrettsutøver. I 1908 ble han olympisk mester på 100 meter.
Walker var ikke blant de store favorittene til å vinne 100 meter under Sommer-OL 1908. Han hadde til og med problemer med å finansiere turen til London, inntil en sportsjounalist samlet inn penger til støtte for Walkers OL-deltakelse. I England ble han trent av Sam Mussabini, som senere også trente Harold Abrahams.
Flere av de store navnene kvalifiserte seg ikke til finalen, noe Walker gjorde uten problemer. Han vant sitt første heat på tiden 11,0. I andre runde slo han ut amerikaneren William W. May, og tangerte den olympiske rekorden med tiden 10,8. Dermed var han klar for finalen. Finalen vant han med ca. en halv meters forsprang til amerikaneren James Rector.
Walker er tidenes yngste OL-vinner på 100 meter per 2015 (19 år og 128 dager).
Cessna 210 Centurion
Cessna 210 Centurion er et seks-seters, en-motors småfly med inntrekkbart understell. Flyet ble produsert av Cessna Aircraft Company fra 1957 til 1985. Cessna 210 er et vanlig brukt fly i flyskoler, i selskaper som driver charter og taxiflyging, offentlige organer med transportbehov, private eiere, og det er brukt i mange militære sammenhenger både i flyvåpen og andre våpengrener.
Konstruksjon og videreutvikling
De tidlige Cessna 210 (210 og 210A) hadde bare 4 seter og en Continental IO-470 motor med 260 hk. Dette var egentlig en Cessna 182 B som ble utstyrt med inntrekkbart understell, bakoverpekende hale og en ny vinge. I 1961 ble både flykroppen og vingene tegnet og bygget nytt. Flykroppen ble bredere og dypere og det ble montert et tredje vindu på begge sider bakerst. Formen og profilen på vingen ble den samme, men flaps ble bredere og fikk en ny mekanisme som skjøv dem lenger bak, slik at landingshastighet ble redusert. USAs flymyndigheter krevde at en-motors fly ikke skulle ha høyere steilehastighet uten motor og med fulle flaps enn 70 miles/time. Siden balanserorene ble kortere fra side til side, ble de noe bredere, forfra og bakover. 1964 modellen 210D fikk en 285 hk motor og to ekstra barneseter helt bakerst i kabinen.
I 1967 kom 210G modellen med vinge med kraftigere vingebjelke, og uten stag. Vingeformen var forandret slik at korden ble redusert jevnt utover vingen. I 1970 ble 210K modellen den første 6-seteren. Dette ble mulig siden de flate bladfjærene brukt i hjulunderstellet, ble skiftet ut med lengre rørformede understell. Dette plasserte hjulene lenger bak i inntrukket posisjon, og ga mer plass til de bakerste setene, som kunne få normal størrelse. I 1979 med 210N modellen fjernet man lukene som dekket de inntrukne hovedhjulene som gikk inn i små formede rom på undersiden av flykroppen. Tilleggsutstyr for noen modeller var oppblåsbare gummiflater foran på vingene som avisinsutstyr.
Tre varianter av flyet var solgt.
Fortsettelsen etter utfasingen
I 1998 startet Cessna opp igjen produksjonen av tre modeller en motors fly som hadde vært ute av produksjon siden 1986:
Det var selskapets strategi at alle modellene som kom i produksjon skulle godkjennes i henhold til de såkalte FAR Part 23 kravene i stedet for de originale CAR-3 kravene. På grunn av konstruksjonen med en enkelt vingebjelke var det umulig å tilfredsstille sertifiseringskravene for Cessna 210. Dette dannet et hull i Cessnas rekke av en motors fly med høye ytelser som fort ble fylt av konkurrenter med modellene Cirrus SR22 og Columbia 400. I 2006 bekjentgjorde Cessna at det ville bli produsert et nytt fly med prototypenavnet Cessna NGP. Hensikten var at dette flyet skulle fylle hullet i modellrekken etterat Cessna 210 gikk ut av produksjon i 1986.
I november 2007 kjøpte Cessna Columbia Aircraft Company. Modellene Columbia 350 og 400 fikk nye navn, Cessna 350 og Cessna 400. Disse modellene erstattet den øvre ende av Cessnas rekke med en motors småfly.
Sertifiserte forandringer og ombygginger
Det er en lang rekke tilgjengelige og sertifiserte forandringer som kan installeres på Cessna 210.
Den tidlige modellen 210B med fast understell og stag under vingene ble senere utviklet til Cessna 206 og til det 8 seters flyet Cessna 206/207.
The Accusing Hand
The Accusing Hand er en amerikansk stumfilm fra 1913, regissert av Romaine Fielding.
Vest-Agder Skikrets
Vest-Agder Skikrets (stiftet 8. januar 1921) er en tidligere krets i Norges Skiforbund.
Aust-Agder Skikrets, Vest-Agder Skikrets og Rogaland Skikrets ble slått sammen til Agder og Rogaland Skikrets i 2007.
The Accusing Hand
Handling
To gutter og en jente er gode venner på skolen. En av guttene, Jack Sneder, ber jenta om hennes hånd i ekteskap. Men faren hennes forteller ham at han kan få farens tillatelse hvis han først skaffer 10 000 dollar. Fem år senere har Jack begynt som detektiv. Han er stasjonert i nærheten av grensen til Mexico. Bob O'Connor, den andre skole-kameraten, er fremdeles nær venn med jenta, helt til faren hans mottar en melding om at jenta har arvet cirka to millioner dollar.
Bobs far, en advokat for jentas far, mottar også denne informasjonen, og griper umiddelbart denne muligheten. Han betror sønnen sin plan om å gifte seg med jenta, før han skal fortelle henne om arven hennes. Jentas far motsetter seg imidlertid dette giftermålet. Men Bob som aldri lar seg stoppe av noe, ansetter snart ett par kjeltringer for å bli kvitt faren.
Leigh (Kent)
Leigh er en landsby i landsby og verdslig sogn i distriktet Sevenoaks i grevskapet Kent, England. Den ligger omkring ti km sør for byen Sevenoaks og fem km vest for Tonbridge. Navnet på landsbyen er avledet fra angelsaksiske leah, i betydningen skoglysning eller skogrydning, historisk stavet Lyghe. I henhold til folketellingen i 2011 har landsbyen en befolkning på 1 793 innbyggere.
Landsbyen har en stor village green, landsbypark. Rett ved ligger Hall Place, tidligere Leigh Hall, som ble bygget i 1876. Herregården er til tider åpen for publikum. Sognekirken er fra 1200-tallet, og er viet til jomfru Maria.
Chadli Bendjedid
Chadli Bendjedid (født 14. april 1929 i Bouteldja nær Annaba, død 6. oktober 2012 i Alger ) var Algeries president fra 9. februar 1979 til 11. januar 1992.
Soldat
Bendjedid tjenestegjorde i Frankrikes hær og kjempet i Indo-Kina da opprøret startet der i 1954, men sluttet seg til FNL ved begynnelsen av Algeries uavhengighetskrig. Han fikk støtte fra Houari Boumédiènne og ble utnevnt til militærkommandant i Oran i 1964. Etter uavhengigheten steg han i gradene og ble leder for andre militære region i 1964 og oberst i 1969.
Politiker
Han var så forsvarsminister fra november 1978 til februar 1979 og ble president etter Boumedienes død.
Bendjadid var en kompromisskandidat som kom til makten etter en kampvotering om partiledelse og presidentverv på den fjerde FLN-kongressen som ble hold 27. til 31. januar 1979. De som mest sannsynlig ville følge etter Boumédiènne, var Mohammad Salah Yahiaoui og Abdelaziz Bouteflika. Bouteflika hadde vært FN-ambassadør i 16 år og var et viktig medlem av Oujda-klanen. Han ble sett på som en pro-vestlig liberaler. Yahiaoui var tett knyttet til kommunistene.
Som president reduserte Bendjedid statens rolle i økonomien og lettet regjeringens overvåkning av borgerne. Men sent i 1980-årene, da økonomien slo feil på grunn av raskt fallende oljepriser, ble det spenning mellom de som støttet Bendjedids økonomiske liberaliseringspolitikk og de som ville vende tilbake til en mer statisk modell. I oktober 1988 kom det til mellom demonstrerende ungdommer som ropte slagord mot presidenten og militære styrker. Disse spredte seg til Oran, Annaba og andre byer og førte til flere hundre døde. Bendjediid ønsket da å innføre et flerpartisystem i landet. Men i 1992 intervenerte de militære og stoppet valget for å hindre at den islamistiske Front Islamique du Salut (FIS) fikk makt. De tvang Bendjedid fra makten. Dermed ble den lange og blodige borgerkrigen i Algerie innledet.
Inside (studentavis)
INSIDE er studentavisen ved Handelshøyskolen BI.
INSIDE ble stiftet i 1966 av Einar Corneliussen og har siden den tid vært tilknyttet Handelshøyskolen BI. 8. desember 2006 ble aksjeselskapet Studentavisen INSIDE AS registrert i Brønnøysund, og studentavisen drives nå som et aksjeselskap heleid av Studentforeningen ved Handelshøyskolen BI i Oslo, (SBIO). INSIDE har en egen administrasjon som ivaretar den daglige driften av avisen, og har et styre over dette igjen.
Etter en omstrukturering i 2016, ble papiravisen besluttet nedlagt. INSIDE er nå en ren nettpublikasjon som utkommer på inside24.no
Avisen idag
INSIDE drives på frivillig basis og rekrutterer medlemmer kontinuerlig. Avisen mottar støtte fra Kulturstyret til driften.
Avisen er delt inn i to deler, en nyhetsdel og en feature- og kulturdel. Nyhetsdelen skal ta opp relevante nyheter tilknyttet studenter ved Handelshøyskolen BI og studenter generelt som omfatter politikk, økonomi og høyere utdanning. Studentavisen omfatter også en rekke kommentarer, analyser og debattinnlegg fra lesere og redaksjonens medlemmer.
Kultur- og featuredelen, «Innsiden», skal tilby gode reportasjer, portretter, anmeldelser og generelt stoff som er av interesse for studenter.
Ansvarlig redaktør velges hvert halvår av styret, basert på søknad, CV og intervju. Vedkommende har det overordnede ansvaret for all redaksjonell virksomhet, og følger «redaktørplakaten» og «Vær varsom-plakaten» fra PFU. Den øvrige redaksjonen består av studenter som har interesse av redaksjonelt arbeid. INSIDE streber etter å ha så bredt spekter av studieretninger og alder som mulig. Dette har medført at redaksjonen våren 2010 rundt 40 medlemmer fra tolv ulike studieretninger og to ulike skoler.
Avisen før 2017
Papirversjonen av INSIDE ble nedlagt i 2016. Frem til da var publikasjonen 100 prosent annonsefinansiert, og annonsene ble solgt av HS Media as. Hvert år ble avisen sendt ut til nye studenter ved Handelshøyskolen BI, som en del av velkomstpakken til studentene. Avisen utkom hver tredje uke.
Avisen ble utgitt hver tredje uke, i et opplag på 10,000 gratiseksemplarer. Dette gjorde avisen til Norges nest største i studentavis målt i opplag. Tidligere kom avisen ut hver andre uke. Fra høsten 2013 utkom avisen på tirsdager, istedenfor onsdager. INSIDE ble distribuert til alle avdelinger tilknyttet Handelshøyskolen BI. Dette innebærte Oslo, Stavanger, Bergen og Trondheim. Avisen ble også distribuert til Norges handelshøyskole i Bergen, øvrige høyskoler i Oslo, enkelte fakulteter tilknyttet Universitetet i Oslo, næringslivet og enkeltpersoner. Totalt utgjorde utgivelsene tolv utgaver i løpet av et år.
Redaksjon
Ansvarlig redaktør har i oppgave å finne egnede personer til å forvalte de ulike delene av avisen. De ulike stillingene i avisen omfatter: Ansvarlig redaktør, redaksjonssjef, nyhetsredaktør, økonomiredaktør, debattredaktør, kultur- og featureredaktør og nettredaktør. Avisen drives på frivillig basis. Redaksjonen teller cirka 50 medlemmer, hvor flesteparten er tilknyttet BI Oslo.
Styret
Styret sitter med det juridiske ansvaret for avisen og avholder styremøter cirka en gang i måneden. I styret er det to eksterne representanter, en studentrepresentant, en representant fra INSIDE, en representant fra SBIO og administrasjonen. Idag er det Emil B. Skei som innehar posisjonen som styreleder for Inside.
Tidligere styreledere
Andre tidligere styremedlemmer: Silje L. Iversen, Pernille Bjønness, og Amund Djuve.
Tidligere redaktører
INSIDEs redaktør velges av styret, og innehar stillingen i ett semester (halvår). Dersom det er ønskelig fra styrets side, kan redaktør sitte i inntil to perioder.
Andre tidligere INSIDE-redaktører: Terje Solsvik, Tore Årdal, Anne Ombye, Elin Husebø, Fredrik Eitzen, Jan Storehaug og Audun Farbrot.
Archie McPherson
Archie McPherson (født 10. februar 1910 i Alva i Clackmannanshire, død 1969) var en skotsk fotballspiller.
McPerson startet sin karriere i Alva Albion Rovers, Bathgate og Rangers før han ble hentet til Liverpool av manager George Patterson i november 1929.
Han begynte som reserve i sesongen 1929/1930, men etter noen kamper ble han fast på laget og begynte å spille med trøye nummer 10. I sesongen 1930/1931 var han sammen med Tommy Lucas de eneste som var involvert i samtlige av de 43 kampene Liverpool spilte.
Han ble i Liverpool frem til desember 1934 da han signerte for Sheffield United. Han spilte også for Falkirk, East Fife og Dundee United før han la støvlene på hylla.
EM i curling 2008
EM i curling 2008 for herrer og kvinner er det 34. EM i curling som arrangeres. Mesterskapet blir arrangert av European Curling Federation, og avviklet i arenaen Swedbank Arena i Örnsköldsvik, Sverige i perioden 6. – 13. desember 2008.
For både kvinner og menn er mesterskapet delt opp i en A- og en B-turnering. I A-turneringen spiller 10 lag om EM-tittelen. De lagene som kommer på 9. og 10.-plass i A-turneringen må spille i B-turneringen i neste EM. Tilsvarende rykker de 2 beste B-lagene opp i A-EM.
I tillegg spilles det om kvalifisering til VM for damer og herrer i 2009. De syv beste lagene kvalifiseres, mens laget som kommer på 8.-plass spiller mot vinneren av B-EM om den åttende VM-plassen.
VM-kvalifisering
De syv beste lagene ved A-EM kvalifiserer seg direkte til Curling-VM 2009 for herrer i Canada. Den siste europeiske plass går til vinneren av et oppgjør i best av tre kamper mellom A-EMs nr. 8 og vinneren av B-EM. Denne plassen gikk til Finland, etter 2-1 i seire over Sverige.
EM i roing 1970
EM i roing 1970 (europamesterskapet i roing) ble arrangert i Tata i Ungarn i 1970.
Waseelah Saad
Waseelah Saad (født 25. november 1989) er en jemensk friidrettsutøver, som konkurrerer i sprintløp. Hun representerte Jemen under Sommer-OL 2008, der hun ble utslått i de innledende rundene.
Emil Paul Tscherrig
Emil Paul Tscherrig (født 3. februar 1947 i Unterems i Sveits) er en sveitsisk erkebiskop og kardinal-elekt. Han ble presteviet den 11. april 1974 og inkardinert i Sion. Han har vært en del av Vatikanets diplomatiske korps siden 1. april 1978.
Bakgrunn
Emil Paul Tscherrig vokste opp i en liten landsby i de sveitsiske Alpene. Faren var fabrikkarbeider og bonde. Hans syv søsken giftet seg og fikk barn, men Emil valgte i stedet prestekallet. Han innledet sine studier på universitetet i universitetet i Freiburg, fortsatte ved jesuittenes universitet i Roma, Gregoriana og senere ved det pavelige diplomatiske akademi. Han har en doktorgrad i kirkerett.
Pavelig diplomat
Han har på lavere nivå vært stasjonert i Uganda, Korea, Bangladesh og i Vatikanets Statssekretariat.
Titulærerkebiskop, apostolisk nuntius til Burundi
Den 4. mai 1996 ble han utnevnt av pave Johannes Paul II til titulærerkebiskop av Voli og til apostolisk nuntius i Burundi. Han ble bispeviet av kardinalstatssekretær erkebiskop Angelo Sodano den 27. juni samme år i Peterskirken; medkonsekrerende var kardinal Henri Schwery og biskop Norbert Brunner av Sitten.
Nuntius til land i Karibia
Den 8. juli 2000 ble han forflyttet til Karibia som nuntius til en rekke land: Bahamas, Dominica, Jamaica, Grenada, Guyana, Saint Lucia, Saint Vincent og Grenadinene, Trinidad og Tobago, Antigua og Barbuda, Barbados, Surinam og Saint Kitts og Nevis.
Nuntius til Sør-Korea og til Mongolia
Den 22. mai 2004 ble han nuntius i Sør-Korea og Mongolia.
Nuntius til de fem nordiske land
Pave Benedikt XVI utnevnte ham 26. januar 2008 nuntius til de fem nordiske land, med sete i Djursholm rett utenfor Stockholm.